**ELŐTERJESZTÉS**

**Szombathely Megyei Jogú Város Közgyűlése**

**2019. szeptember havi rendes ülésére**

**Javaslat a Járdányi Paulovics István Romkert területéről kiemelt mozaik ideiglenes kiállításának helyszínére vonatkozóan**

A 2018. december 10-én megtartott közgyűlésen megismerésre került a Járdányi Paulovics István Romkert területéről kiemelt és konzervált mozaik restaurálásának és raktározásának megoldása. Az elfogadott határozati javaslat alapján a közgyűlés felkérte a Savária Megyei Hatókörű Városi Múzeumot a mozaik ideiglenes bemutatására vonatkozó javaslat kidolgozására és közgyűlés elé terjesztésére.

Tájékoztatom a Tisztelt Közgyűlést, hogy az Aula Palatinából kiemelt és konzervált mozaik restaurálására, a végleges elhelyezést megelőző – időszaki bemutatást lehetővé tevő – hordozható, könnyen összeállítható egységekben történő elhelyezésére, a Romkertben előkerült régészeti leletanyag restaurálására, valamint a régészeti objektumok védelmére, takarására, ideiglenes közlekedőutak megszüntetésére, látogatók számára terület bejárhatóvá tételére vonatkozó beszerzések bonyolítása folyamatban vannak. Az ismertetett feladatok elvégzéséhez a Szent Márton Terv II. ütem Támogatói Okiratának módosítására nem volt szükség, a szakpolitikai felelős a projekt maradványösszegének felhasználására vonatkozó támogató nyilatkozatát 2019. július 22-én kiadta.

A Közgyűlés a 322/2018. (XII. 10.) Kgy. sz. határozatának 2. pontja alapján a Savaria Megyei Hatókörű Városi Múzeum kidolgozta koncepció javaslatát a kiemelt és konzervált császári mozaik bemutatására vonatkozóan, amely szerint azok a Pásztor utcai látványraktárban kerülnek kiállításra. A koncepció javaslatot Füleky Zsolt építészeti és építésügyi helyettes államtitkár jóváhagyta. Az elhelyezés érdekében a meglévő tárolókapacitás bővítése szükséges további modulokkal. A Múzeumtól kapott koncepció az előterjesztés melléklete. A bővítés költsége bruttó 6.349.790,- Ft, ami a Szent Márton Terv II. ütem költségvetésében rendelkezésre áll.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. szeptember „ ”**

 **/: Dr. Puskás Tivadar :/**

**Határozati javaslat**

**……../2019. (IX. .) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Járdányi Paulovics István Romkert területéről kiemelt mozaik ideiglenes kiállításának helyszínére vonatkozóan” című előterjesztést és a Savaria Megyei Hatókörű Városi Múzeum által kidolgozott, a mozaik ideiglenes bemutatására vonatkozó javaslatot elfogadja, és felkéri a Polgármestert, hogy a megvalósítás érdekében szükséges intézkedéseket tegye meg.

**Felelős:**  Dr. Puskás Tivadar polgármester

 Illés Károly alpolgármester

 Koczka Tibor alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

Lakézi Gábor, a Városüzemeltetési Osztály vezetője

Dr. Bencsics Enikő, a z Egészségügyi és Közszolgálati Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal